சரி, செல்ல மகனுக்கு என்ன கஷ்டமாம்? சாப்பாடு ரொம்ப கேவலம் என்பாரோ வழக்கம்போல? அதுதான் வாராவாரம் ஊர்வந்து பாட்டியா பொன்னாச்சிமாவை தாளித்து வாத்துக்கறியாக அமுக்குகிறாரே.. .’என்னாவாப்பா பன்றது, கெணத்துல ஊத்துற சாம்பாரு மாதிரி அங்க போடுறாஹலாம்..’ என்று கொஞ்சுகிறார்கள் தன் பேரனை – என்னப் பெத்த உம்மா. ஒன்றும் சொல்ல முடியவில்லை நதீமை. ஊர்தான் என்னை அடக்குகிறதென்றால் நண்பர்களோ அதட்டி மிரட்டுகிறார்கள். காரைக்குடி மஜீத் அடித்தே விடுவார் போல. ’அடிக்கடி ஊருக்கு வந்துடுறான்’ என்று புகார் அளித்தால், ‘நல்லதுதானே.. அம்மாவ பாக்கத்தான் வர்றாரு.. வேற எங்கேயும் போகலையே..’ என்று மஜீதின் முதலாளி, அதான்.. அவருடைய துனைவி, புதிய விளக்கம் கொடுக்கிறது. என்ன செய்வேன்? ஆமாம் , என்னதான் நதீமுக்கு பெரிய கஷ்டம்?